בשלב הראשון, יתבצע כאמור האבחון, בו נצלם את חלל הפה ותבוצע הדמיה תלת ממדית של המצב הדנטלי. אנחנו במרפאה בוחנים בשלב הזה לא רק את השן שדורשת טיפול, אלא את בריאות השיניים והחניכיים מכל הבחינות. לצורך כך, אנו משתפים בתהליך האבחון מומחים מתחומים שונים, לרבות חניכיים, כירורגיית פה ולסת, יישור שיניים, שיקום הפה ועוד. ד"ר בביוב שותף לכל תהליך אבחון, של כל מטופל באשר הוא, על מנת לוודא שכל אחד מקבל את היחס האישי והמקצועי הטוב ביותר.
בשלב השני יוחלט, בשיתוף עם המטופל כמובן, באילו חומרים להשתמש בשתלים. זאת לאחר שהרופא יסביר על כל האפשרויות שעומדות בפניכם, על כלל היתרונות והחסרונות שלהן. לאחר מכן ייקבע מועד להתקנת הכתרים. שימו לב כי לעיתים יהיה צורך במספר פגישות במרפאה, הדבר תלוי במצב הדנטלי שלכם ובצורך הטיפולי.
אם יש צורך בהתקנת שתלים להחלפה כוללת של שיניים חסרות, ראשית נבצע טיפול אחר להתקנת השתל עצמו, מעין בורג מטיטניום שמחליף את שורש השן, ונתקין כתר זמני בלבד. לאחר תקופה של בין שבוע למספר שבועות, בהן נמתין לקליטתו של השתל בעצם הלסת, יתקיים מפגש נוסף במרפאה שבו יותקן הכתר הסופי. זאת על מנת לאפשר לאזור המטופל להתאושש ולהחלים וכן לשפר את מראה הכתר הקבוע על מנת שיהיה כמה שיותר קרוב למראה השן המקורית.